Rezumatul Studiului 6 - Citirea Cuvântului

1. **Festivitatea Cuvântului (Neemia 8: 1-2)**
   * Prima zi a lunii a şaptea în calendarul iudeu reprezenta anul nou civil. Festivitatea se serba în sunetul trâmbiţelor (Leviticul 23:24).
   * Poporul lui Israel a decis să se dedice lui Dumnezeu în anul acela.
   * Aceştia au ridicat o platformă înaltă şi i-au cerut lui Ezra să le citească din cartea Legii.
2. **Citirea Cuvântului (Neemia 8: 3)**
   * Zidul Ierusalimului a fost construit şi poporul trăia în pace. Învăţăturile precedente ale lui Ezra au atins inima poporului astfel că în acesta s-a născut dorinţa de a asculta Cuvântul.
   * Bărbaţi, femei şi copii ascultau povestea credincioşiei lui Dumnezeu. Ei auzeau cum Dumnezeu şi-a condus poporul în ţara promisă şi le-a dat legi drepte şi o ţară în care să locuiască.
3. **Înţelegerea Cuvântului (Neemia 8: 4-8)**
   * Au fost alcătuite două grupuri a câte 13 învăţători:
     + 1. Citirea dura toată dimineaţa (aproximativ 5-6 ore). Nimeni nu se plângea de lungimea evenimentului. Cu toţii erau bucuroşi să audă Legea.
       2. Cel mai bun lucru era că toţi puteau înţelege Cuvântul lui Dumnezeu.
   * Primul grup citea (v. 4). Ei citeau textul în ebraică – limba originală – apoi probabil îl traduceau în aramaică – limba uzuală.
   * Al doilea grup interpreta textul (v. 7). Aceştia explicau poporului ce tocmai a fost citit.
4. **Bucuria în Cuvânt (Neemia 8: 9-12)**
   * Poporul şi-a simţit din plin păcatele după citirea Cuvântului. Au plâns când au înţeles că nu au niciun merit în faţa lui Dumnezeu şi că sunt neajutoraţi în remedierea propriei lor situaţii.
   * Liderii au încurajat poporul la pocăinţă deoarece Dumnezeu ascultă şi iartă. Astfel că ei ar trebui să se bucure în bunătatea lui Dumnezeu: „căci bucuria Domnului va fi tăria voastră.” (v. 10)
   * Poporul a sărbătorit mâncând împreună la un mare dineu. Au fost invitaţi şi toţi cei ce nu au contribuit cu nimic.
   * Bucuria Evangheliei ne îmbie să o împărţim şi cu alţii.
5. **Supunerea faţă de Cuvânt (Neemia 8: 13-18)**
   * După adunare, liderii i-au cerut lui Ezra o lămurire mai adâncă în ceea ce priveşte Cuvântul lui Dumnezeu.
   * Aceştia au priceput că nu pot conduce poporul dacă nu înţeleg mai întâi voia Domnului.
   * Când a descoperit că trebuie să serbeze sărbătoarea Corturilor pe data de 15, liderii au făcut îndată cunoscut şi poporului.
   * Astfel au sărbătorit cel mai vesel festin. Pe măsură ce îşi aminteau faptele lui Dumnezeu de milă, har şi mântuire poporul se bucura de ce făcuse Domnul pentru ei.

**Structura hiastică a textului din Neemia 8 este foarte folositoare pentru înţelegerea relatării şi descoperirea punctului principal: „bucuria Domnului va fi tăria voastră.” (Neemia 8:10)**

